લગ્નમાં મને સમાધાન જેવું કશું નથી લાગતું. સ્વાભાવિક છે કે નવું ઘર અને નવા માહોલમાં રહેવા જાઓ એટલે એકદમ તમને માફક આવે એવો માહોલ ન પણ મળે અને આ તો લગ્નનો એક હિસ્સો છે, એને તમે કૉમ્પ્રોમાઇઝનું નામ ન ચડાવી શકો. મને ખબર નથી કે લગ્નની શી વ્યાખ્યા આપી શકાય, પણ એટલું ચોક્કસ કહીશ કે એક પ્રકારનો ડર લગ્નમાં છે જ. જો તમને યોગ્ય વ્યક્તિ મળી ગઈ તો પૂરી લાઇફ જલસો પડે, પણ જરાક જો પસંદગીમાં ભૂલ થઈ તો જિંદગી નરક પણ બની શકે.